ચાર દોસ્ત પોતપોતાની જિંદગી સામે ઝઝૂમતા હોય છે અને તેમના દિલ તૂટે છે. બોલીવુડમાં આ કોઈ નવો કોન્સેપ્ટ નથી પરંતુ ‘વીરે દી વેડિંગ’ એટલા માટે અલગ છે કે આ ફિલ્મમાં યુવતીઓ ચાર દોસ્ત છે. આ ચારે યુવતીઓ પોતાની શરતો પર જીવે છે અને નિડર તેમજ બેખૌફ થઈને વાત કરે છે. આ ચારેય સેક્સ અને ઓર્ગેઝમની પણ વાત કરે છે. તેઓ પોતાના હાલાત પર હસે છે. આ રીતની ફિલ્મને જોવી સારી લાગે છે જેમાં મહિલા કેરેક્ટરની પ્રગતી અને તેમની જિંદગીની ઉણપ તેમજ મુશ્કેલીઓને બતાવવામાં આવી હોય. આ કેરેક્ટર્સને ભૂલ કરવાની છૂટ હોય છે અને આ જ ફિલ્મની સુંદરતા છે.